La data de 16 martie 2024 polițiștii din cadrul Poliției Municipiului Dorohoi- Biroul Rutier, in timp ce se aflau pe strada C.D. Gherea au efectuat semnal de oprire unui autoturism al cărui conducător auto nu s-a conformat, continuându-și deplasarea. Polițiștii au procedat la urmărirea acestuia, iar pe strada Munteniei s-a reușit oprirea autoturismului respectiv. În urma verificărilor efectuate s-a stabilit faptul că la volanul se afla un tânăr, din municipiul Dorohoi, care nu deținea permis de conducere pentru nicio categorie de autovehicule. Polițiștii continuă cercetările sub aspectul comiterii infracțiunii de conducere fără permis.